
	BIRŠTONO SAVIVALDYBĖS  TARYBA

	


SPRENDIMAS

DĖL BIRŠTONO SAVIVALDYBĖS ASMENinėS HIGIENOS IR PRIEŽIŪROS PASLAUGŲ ORGANIZAVIMO IR MOKĖJIMO TVARKOS APRAŠO PATVIRTINIMO


2018 m. balandžio 19 d. Nr. TSP-60 

Birštonas

Vadovaudamasi Lietuvos Respublikos vietos savivaldos įstatymo 6 straipsnio 44 punktu, 16 straipsnio 4 dalimi, Lietuvos Respublikos socialinių paslaugų įstatymo 13 straipsnio 1, 4 ir 6 dalimis, Mokėjimo už socialines paslaugas tvarkos aprašu, patvirtintu Lietuvos Respublikos Vyriausybės 2006 m. birželio 14 d. nutarimu Nr. 583 ir Asmens (šeimos) socialinių paslaugų poreikio nustatymo ir skyrimo tvarkos aprašu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94, Birštono savivaldybės taryba              n u s p r e n d ž i a:
Patvirtinti Birštono savivaldybės asmeninės higienos ir priežiūros paslaugų organizavimo ir mokėjimo tvarkos aprašą (pridedamas).
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

PARENGĖ
Socialinės paramos skyriaus vedėjo pavaduotoja
Vilma Burbienė
2018-04-17
VILMA BURBIENĖ

BIRŠTONO SAVIVALDYBĖS ADMINISTRACIJOS 

SOCIALINĖS PARAMOS SKYRIAUS VEDĖJO PAVADUOTOJA 

Birštono savivaldybės tarybai

AIŠKINAMASIS RAŠTAS

PRIE TARYBOS SPRENDIMO PROJEKTO 

„DĖL BIRŠTONO SAVIVALDYBĖS ASMENinėS HIGIENOS IR PRIEŽIŪROS PASLAUGŲ ORGANIZAVIMO IR MOKĖJIMO TVARKOS APRAŠO PATVIRTINIMO“
2018-04-17
       Parengto projekto tikslas – patvirtinti Birštono savivaldybės asmeninės higienos ir priežiūros paslaugų organizavimo ir mokėjimo tvarką, aiškiai įvardijančią paslaugų gavėjus, teikimo atvejus ir kt.

Kaip šiuo metu sprendžiami projekte aptarti klausimai: paslaugos teikiamos vadovaujantis Birštono savivaldybės socialinių paslaugų teikimo nuostatais, patvirtintais Birštono savivaldybės tarybos 2006 m. rugsėjo 11 d. sprendimu Nr. TS-137, Asmeninės higienos ir priežiūros paslaugų skyrimo ir mokėjimo tvarka, patvirtinta BĮ Nemajūnų dienos centro direktoriaus 2010 m. vasario 18 d. įsakymu Nr. V-6, paslaugų įkainiai patvirtinti Birštono savivaldybės tarybos 2016 m. gegužės 6 d. sprendimu Nr. TS-76.

Kokių pozityvių rezultatų laukiama: tvarkos apraše aiškiai įvardytos kategorijos asmenų, kuriems gali būti teikiamos paslaugos, šių paslaugų skyrimo bei apmokėjimo už jas tvarka, atleidimo nuo mokesčio už paslaugas atvejai, paslaugų teikėjo ir gavėjo teisės ir pareigos. Dėl šios priežasties tiek paslaugų teikėjams, tiek gavėjams bus lengviau teikti bei naudotis šiomis paslaugomis.

Galimos neigiamos pasekmės, priėmus projektą, kokių priemonių reikėtų imtis, kad tokių pasekmių būtų išvengta: nenustatyta.


Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą: nereikia.

Rengiant projektą gauti specialistų vertinimai ir išvados: tvarkos aprašo projektas derintas su Nemajūnų dienos centru.

Projekto iniciatoriai ir jo autoriai: projekto iniciatorius – BĮ Nemajūnų dienos centras, projekto autorius – V. Burbienė.


Lėšų poreikis teisės aktui įgyvendinti: Bus naudojamos lėšos, numatytos asmeninės higienos ir priežiūros paslaugų teikimui 2018 m. Nemajūnų dienos centro biudžete.

Kiti, autoriaus nuomone, reikalingi paaiškinimai: 
Skyriaus vedėjo pavaduotoja                                                                                        Vilma Burbienė

BIRŠTONO SAVIVALDYBĖS ASMENinėS HIGIENOS IR PRIEŽIŪROS PASLAUGŲ ORGANIZAVIMO  IR MOKĖJIMO TVARKOS APRAŠAS
I. BENDROSIOS NUOSTATOS
1. Birštono savivaldybės asmeninės higienos ir priežiūros paslaugų organizavimo ir mokėjimo tvarkos aprašas (toliau – Aprašas) nustato asmeninės higienos ir priežiūros paslaugų organizavimo tvarką, kategorijas asmenų, kuriems gali būti teikiamos paslaugos, šių paslaugų skyrimo bei apmokėjimo už jas tvarką.


2. Asmeninės higienos ir priežiūros paslaugų organizavimo tikslas – padėti asmenims, kurie dėl nepakankamų pajamų ar skurdo negali (neturi galimybės) pasirūpinti savo higiena.
3. Gauti asmeninės higienos ir priežiūros paslaugas turi teisę Birštono savivaldybėje gyvenamąją vietą deklaravę arba įtraukti į gyvenamosios vietos nedeklaravusių asmenų apskaitą Birštono savivaldybėje Lietuvos Respublikos piliečiai ir užsieniečiai, tarp jų ir asmenys be pilietybės, turintys leidimą nuolat ar laikinai gyventi Lietuvos Respublikoje.
4. Išskirtiniais atvejais, kai asmuo (šeima) patiria fizinį ar psichologinį smurtą arba kyla grėsmė jo fiziniam ar emociniam saugumui, asmeninės higienos ir priežiūros paslaugos gali būti suteiktos ir kitos savivaldybės gyventojui.
        5. Asmeninės higienos ir priežiūros paslaugos – tai pagalba asmenims (šeimoms), kuri apima:
        5.1. dušo paslaugų organizavimą;

        5.2. skalbimo paslaugų organizavimą;
        5.3. skalbinių džiovinimo paslaugų organizavimą..
        6. Asmeninės higienos ir priežiūros paslaugų teikimą organizuoja BĮ Nemajūnų dienos centras (toliau – Centras).
7. Asmuo (šeima) asmeninės higienos paslaugoms į Centrą atvyksta savarankiškai.  
II. ASMENYS, KURIEMS GALI BŪTI TEIKIAMOS ASMENinėS HIGIENOS IR PRIEŽIŪROS PASLAUGOS

8. Asmeninės higienos ir priežiūros paslaugos gali būti teikiamos:
8.1. socialinės rizikos šeimoms ir jų vaikams;

8.2. vaikams su negalia ir jų šeimoms;
8.3. suaugusiems asmenims su negalia ir jų šeimoms;
8.4. senyvo amžiaus asmenims ir jų šeimoms;
8.5. socialinės rizikos suaugusiems asmenims ir jų šeimoms;
8.6. likusiems be tėvų globos vaikams;

8.6. kitiems asmenims ir šeimoms (gyvenantiems būste be patogumų).
III. KREIPIMASIS DĖL ASMENinėS HIGIENOS IR PRIEŽIŪROS PASLAUGŲ SUTEIKIMO

9. Asmuo (vienas iš suaugusių šeimos narių) ar jo globėjas, rūpintojas, pageidaujantis gauti asmeninės higienos ir priežiūros paslaugas, pateikia prašymą Centrui raštu (1 priedas). 

10. Kartu su prašymu pateikia šiuos dokumentus:
10.1. asmens tapatybę patvirtinantį dokumentą (pasą, asmens tapatybės kortelę ar leidimą laikinai gyventi Lietuvoje); 

10.2. neįgaliojo arba pensininko pažymėjimą, specialiųjų poreikių nustatymo pažymą;
10.3. pažymą (-as) apie asmens (šeimos) vidutines trijų paskutinių iki kreipimosi dėl paslaugų gavimo mėnesių gaunamas pajamas (tuo atveju, jei asmuo nesutinka mokėti visos paslaugos kainos ir nori paslaugas gauti nemokamai).
         10.4. kitus dokumentus, patvirtinančius asmeninės higienos ir priežiūros paslaugų poreikį (jei tokie yra).

          11. Prašymas ir kiti dokumentai, išvardyti šio aprašo 12 punkte, pateikiami vieną kartą per kalendorinius metus.
          12. Veikdami asmens (šeimos) ar visuomenės socialinio saugumo interesais, prašymą dėl asmeninės higienos ir priežiūros paslaugų skyrimo asmeniui (šeimai) gali pateikti bendruomenės nariai, socialiniai darbuotojai ar kiti suinteresuoti asmenys, nurodę priežastį, dėl kurios asmuo (vienas iš suaugusių šeimos narių) ar jo globėjas, rūpintojas negali to padaryti pats.

IV. ASMENINĖS HIGIENOS IR PRIEŽIŪROS PASLAUGŲ SKYRIMAS, TEIKIMAS IR APSKAITA

13. Centro darbuotojas, atsakingas už asmeninės higienos ir priežiūros paslaugų organizavimą, gavęs prašymą ir kitus dokumentus, atlieka asmens (šeimos) finansinių galimybių vertinimą.
14. Nustatant asmens finansines galimybes mokėti už paslaugas, įskaitomos  Lietuvos Respublikos socialinių paslaugų įstatymo 30 straipsnio 1 dalyje  asmens gaunamos pajamos.
15. Asmens (šeimos), pageidaujančio gauti asmeninės higienos ir priežiūros paslaugas, finansinės galimybės nevertinamos, kai asmuo sutinka su galiojančiais mokėjimo už asmeninės higienos ir priežiūros paslaugas įkainiais, patvirtintais Birštono savivaldybės tarybos sprendimu ir sutinka mokėti visą paslaugos kainą. 

16. Centras turi teisę asmens (šeimos), gaunančio (-ios) asmeninės higienos ir priežiūros paslaugas, finansines galimybes iš naujo vertinti savo iniciatyva. Asmuo, padidėjus gaunamoms pajamoms, privalo informuoti Centrą.
17. Centro direktorius priima sprendimą dėl asmeninės higienos ir priežiūros paslaugų suteikimo per 1 darbo dieną.

18. Asmeninės higienos ir priežiūros paslaugos skiriamos vieniems kalendoriniams metams. Praėjus kalendoriniams metams, pateikiamas naujas Prašymas ir kiti Tvarkos aprašo 10 punkte išvardyti dokumentai (jeigu duomenys pasikeitė).
                     19. Paslaugų suteikimas registruojamas Asmeninės higienos ir priežiūros paslaugų registracijos žurnale (2 priedas). Duomenis apie suteiktas paslaugas Centro darbuotojas, atsakingas už asmeninės higienos paslaugų organizavimą bei dokumentacijos tvarkymą, įveda į Socialinės paramos šeimai informacinės sistemos (SPIS) duomenų bazę.
V. MOKĖJIMAS UŽ ASMENINĖS HIGIENOS IR PRIEŽIŪROS PASLAUGAS
20. Asmeninės higienos ir priežiūros paslaugos teikiamos nemokamai:
20.1. asmeniui (šeimai), teisės aktų nustatyta tvarka gaunančiam socialinę pašalpą;

20.2. asmeniui (šeimai), kurio pajamos (vidutinės šeimos pajamos, tenkančios vienam šeimos nariui) mažesnės už valstybės remiamų pajamų dvigubą dydį; 

20.3. asmeniui (šeimai), kuriam atskaičius nustatytą asmens (šeimos) mokėjimo už asmeninės higienos ir priežiūros paslaugas dalį, asmens (vidutinės šeimos pajamos, tenkančios vienam šeimos nariui) mėnesio pajamos yra mažesnės už valstybės remiamų pajamų dvigubą dydį.
21. Asmenys, įvardyti Tvarkos 19 punkte, gali pasinaudoti nemokamomis paslaugomis:

21.1. dušo paslaugomis – 2 kartus per mėnesį asmeniui; 
21.2. skalbimo paslaugomis – 2 kartus per mėnesį (1 kartas ne daugiau 5 kg) šeimai;
21.3. skalbinių džiovinimo paslaugomis – 2 kartus per mėnesį (1 kartas ne daugiau 5 kg) šeimai.
22. Asmuo, nepasinaudojęs nemokamomis paslaugomis per mėnesį, kitą mėnesį pasinaudoti praeito mėnesio nemokamomis paslaugomis negali. 
23. Gaisro, stichinės nelaimės ar kitais ypatingais atvejais, pateikus faktą patvirtinančius dokumentus (pažymą iš policijos, priešgaisrinės tarnybos ar kt.) asmeninės higienos ir priežiūros paslaugos suteikiamos nemokamai pagal poreikį. Paslaugomis gali pasinaudoti asmuo (šeima) neįvardyti Tvarkos 8 punkte.

24. Asmeninės higienos ir priežiūros paslaugų įkainiai tvirtinami Birštono savivaldybės tarybos sprendimu.
25. Paslaugos gavėjas už asmeninės higienos ir priežiūros paslaugas sumoka Centro nustatyta tvarka, vadovaujantis šio Aprašo nuostatomis.

26. Už lėšų, gautų teikiant apmokamas asmeninės higienos ir priežiūros paslaugas, apskaitos tvarkymą atsakingas Centras.
27. Lėšos, gautos teikiant apmokamas asmeninės higienos ir priežiūros paslaugas, gali būti naudojamos priemonių reikalingų paslaugoms suteikti įsigijimui ir kitoms su tuo susijusioms išlaidoms.
VI. PASLAUGŲ TEIKĖJO IR GAVĖJŲ TEISĖS IR PAREIGOS

28. Už prašyme pateiktą informaciją ir jos teisingumą atsako prašymą pateikęs asmuo ar prašymą pateikę kiti suinteresuoti asmenys. Jei asmeninės higienos ir priežiūros paslaugų gavėjas dėl ligos ar negalios pats negali pasirašyti, pasirašo jį lydintis ar kitas suinteresuotas asmuo.


29. Asmuo už suteiktas asmeninės higienos ir priežiūros paslaugas nustatytą mokėjimo sumą sumoka Centrui per  30 dienų nuo paslaugų suteikimo dienos.
30. Asmuo, nesumokėjęs už asmeninės higienos ir priežiūros paslaugas, netenka teisės naudotis šiomis paslaugomis. Paslaugų teikimas atnaujinamas, apmokėjus įsiskolinimą.
VII. BAIGIAMOSIOS NUOSTATOS

31. Centras atsako už kokybišką asmeninės higienos ir priežiūros paslaugų teikimą bei šio Aprašo nuostatų laikymąsi.
32. Birštono savivaldybės administracijos Socialinės paramos skyrius kontroliuoja teikiamų asmeninės higienos ir priežiūros paslaugų kokybę bei šio aprašo įgyvendinimą.
33. Centro direktoriaus sprendimas dėl asmeninės higienos ir priežiūros paslaugos skyrimo ar neskyrimo gali būti skundžiamas Birštono savivaldybės administracijos Socialinės paramos skyriui. 
         34. Ši Tvarka skelbiama Savivaldybės interneto svetainėje www.birstonas.lt, Centro tinklalapyje www.nemajunudc.lt
____________________
	Birštono savivaldybės asmeninės higienos ir priežiūros paslaugų organizavimo ir mokėjimo tvarkos aprašo 

1 priedas



(Prašymo asmeninės higienos ir priežiūros paslaugoms forma)
	( Asmens, kuriam reikalingos asmeninės higienos ir priežiūros paslaugos, vardas, pavardė didžiosiomis raidėmis ir asmens kodas)

	(deklaruota ir  gyvenamoji vieta, telefonas / el. paštas)

	(atstovaujančio asmens vardas, pavardė didžiosiomis raidėmis, jei prašymą pateikia kitas asmuo, telefonas/el. paštas)


__________________________
            Įstaigos, į kurią kreipiamasi  pavadinimas

PRAŠYMAS

SKIRTI ASMENINĖS HIGIENOS IR PRIEŽIŪROS PASLAUGAS
_____________________________

(data)

Birštono savivaldybė
Prašau suteikti man /mano _______ asmenų šeimai  asmeninės higienos ir priežiūros 
                                                                                                        Pabraukti reikalingą, įrašyti asmenų skaičių

paslaugas:

□ dušo paslaugas
□ skalbimo paslaugas
□ skalbinių džiovinimo paslaugas
□ Sutinku mokėti visą paslaugų kainą.
□ Nesutinku mokėti visos paslaugų kainos, prašau vertinti mano pajamas.
PRIDEDAMA:

1. ________________________________________________________________
2. ________________________________________________________________
                   _________________

                    ________________________

(parašas)

                                                (vardas, pavardė)
_________________________________________________________________________________________

Pildo Įstaigos darbuotojas, atsakingas asmens higienos ir priežiūros paslaugų organizavimą. 

Paslaugų gavėjo vidutinės mėnesio pajamos ___________________EUR.
	Birštono savivaldybės asmeninės higienos ir priežiūros paslaugų organizavimo ir mokėjimo tvarkos aprašo 

2 priedas



(Paslaugų registracijos žurnalo forma)

ASMENINĖS HIGIENOS IR PRIEŽIŪROS PASLAUGŲ REGISTRACIJOS ŽURNALAS
	Paslaugų suteikimo data
	Paslaugų gavėjo

vardas, pavardė 
	Paslaugos rūšis
	Mokėjimo suma
	Darbuotojo parašas

	
	
	
	
	

	
	
	
	
	

	
	
	
	
	


TEISĖS AKTŲ PROJEKTŲ ANTIKORUPCINIO VERTINIMO PAŽYMA

Teisės akto projekto pavadinimas: „Dėl Birštono savivaldybės asmens higienos ir
priežiūros paslaugų organizavimo ir mokėjimo tvarkos aprašo patvirtinimo“ (toliau – Tvarka)
Teisės akto projekto tiesioginis rengėjas: Vilma Burbienė.
Antikorupciniu požiūriu rizikingos teisės akto projekto nuostatos (nurodyti kriterijaus numerį, kurį taikant nustatytai korupcijos rizikai šalinti ar valdyti teisės akto projekte nenumatyta priemonių)
: 

Antikorupciniu požiūriu rizikingos teisės akto projekto nuostatos, nustatytos atliekant antikorupcinį vertinimą po tarpinstitucinio derinimo (nurodyti kriterijaus numerį, kurį taikant nustatytai korupcijos rizikai šalinti ar valdyti teisės akto projekte nenumatyta priemonių)
: -

	Eil. Nr.
	Kriterijus
	Pagrindimas (nurodomos konkrečios teisės akto projekto ar kitų teisės aktų nuostatos, pagrindžiančios teigiamą atsakymą, arba pateikiamos antikorupcinį teisės akto projekto vertinimą atliekančio specialisto pastabos ir pasiūlymai dėl korupcijos rizikos mažinimo)
	Teisės akto projekto pakeitimas, mažinantis korupcijos riziką, arba teisės akto projekto tiesioginio rengėjo argumentai, kodėl neatsižvelgta į pastabą
	Išvada dėl teisės akto projekto pakeitimų arba argumentų, kodėl neatsižvelgta į pastabą

	
	
	pildo teisės akto projekto vertintojas
	pildo teisės akto projekto tiesioginis rengėjas
	pildo teisės akto projekto vertintojas

	1.
	Teisės akto projektas nesudaro išskirtinių ar nevienodų sąlygų subjektams, su kuriais susijęs teisės akto įgyvendinimas
	Nesudaro


	
	x tenkina

□ netenkina

	2.
	Teisės akto projekte nėra spragų ar nuostatų, leisiančių dviprasmiškai aiškinti ir taikyti teisės aktą
	Nėra
	
	x tenkina

□ netenkina

	3.
	Teisės akto projekte nustatyta, kad sprendimą dėl teisių suteikimo, apribojimų nustatymo, sankcijų taikymo ir panašiai priimantis subjektas atskirtas nuo šių sprendimų teisėtumą ir įgyvendinimą kontroliuojančio (prižiūrinčio) subjekto
	Tvarkos 17 ir 32 punktai
	
	x tenkina

□ netenkina

	4.
	Teisės akto projekte nustatyti subjekto įgaliojimai (teisės) atitinka subjekto atliekamas funkcijas (pareigas)
	 Atitinka
	
	x tenkina

□ netenkina

	5.
	Teisės akto projekte nustatytas baigtinis sprendimo priėmimo kriterijų (atvejų) sąrašas
	Tvarkos 3 punktas, II skyrius.
	
	x tenkina

□ netenkina

	6.
	Teisės akto projekte nustatytas baigtinis sąrašas motyvuotų atvejų, kai priimant sprendimus taikomos išimtys
	Tvarkos 4, 23 punktai
	
	x tenkina

□ netenkina

	7.
	Teisės akto projekte nustatyta sprendimų priėmimo, įforminimo tvarka ir priimtų sprendimų viešinimas
	Tvarkos IV skyrius
	
	x tenkina

□ netenkina

	8.
	Teisės akto projekte nustatyta sprendimų dėl mažareikšmiškumo priėmimo tvarka
	Kriterijus netaikomas
	
	□ tenkina

□ netenkina

	9.
	Jeigu pagal numatomą reguliavimą sprendimus priima kolegialus subjektas, teisės akto projekte nustatyta kolegialaus sprendimus priimančio subjekto:

9.1. konkretus narių skaičius, užtikrinantis kolegialaus sprendimus priimančio subjekto veiklos objektyvumą;
9.2. jeigu narius skiria keli subjektai, proporcinga kiekvieno subjekto skiriamų narių dalis, užtikrinanti tinkamą atstovavimą valstybės interesams ir kolegialaus sprendimus priimančio subjekto veiklos objektyvumą ir skaidrumą;

9.3. narių skyrimo mechanizmas;
9.4. narių rotacija ir kadencijų skaičius ir trukmė;

9.5. veiklos pobūdis laiko atžvilgiu;
9.6. individuali narių atsakomybė
	Kriterijus netaikomas
	
	□ tenkina

□ netenkina

	10.
	Teisės akto projekto nuostatoms įgyvendinti numatytos administracinės procedūros yra būtinos, nustatyta išsami jų taikymo tvarka 
	Tvarkos IV, V skyriai
	
	x tenkina

□ netenkina

	11.
	Teisės akto projekte nustatytas baigtinis sąrašas motyvuotų atvejų, kai administracinė procedūra netaikoma
	Nenustatyta
	
	x tenkina

□ netenkina

	12.
	Teisės akto projektas nustato jo nuostatoms įgyvendinti numatytų administracinių procedūrų ir sprendimo priėmimo konkrečius terminus
	Tvarkos 17, 21 punktai
	
	x tenkina

□ netenkina

	13.
	Teisės akto projektas nustato motyvuotas terminų sustabdymo ir pratęsimo galimybes
	Kriterijus netaikomas
	
	□ tenkina

□ netenkina

	14.
	Teisės akto projektas nustato administracinių procedūrų viešinimo tvarką
	Tvarkos 34 punktas
	
	x tenkina

□ netenkina

	15.
	Teisės akto projektas nustato kontrolės (priežiūros) procedūrą ir aiškius jos atlikimo kriterijus (atvejus, dažnį, fiksavimą, kontrolės rezultatų viešinimą ir panašiai)
	Kriterijus netaikomas
	
	□ tenkina

□ netenkina

	16.
	Teisės akto projekte nustatytos kontrolės (priežiūros) skaidrumo ir objektyvumo užtikrinimo priemonės

	Kriterijus netaikomas
	
	□ tenkina

□ netenkina

	17.
	Teisės akto projekte nustatyta subjektų, su kuriais susijęs teisės akto projekto nuostatų įgyvendinimas, atsakomybės rūšis (tarnybinė, administracinė, baudžiamoji ir panašiai)
	Kriterijus netaikomas
	
	□ tenkina

□ netenkina

	18.
	Teisės aktų projekte numatytas baigtinis sąrašas kriterijų, pagal kuriuos skiriama nuobauda (sankcija) už teisės akto projekte nustatytų nurodymų nevykdymą, ir nustatyta aiški jos skyrimo procedūra
	Tvarkos 28, 30, 32 punktai
	
	x tenkina

□ netenkina

	19.
	Kiti svarbūs kriterijai
	Kriterijus netaikomas 
	
	□ tenkina

□ netenkina


	Teisės akto projekto tiesioginis rengėjas:
	Socialinės paramos  skyriaus

vedėjo pavaduotoja

Vilma Burbienė
	Teisės akto projekto vertintojas:
	Teisės ir personalo skyriaus vedėja Aušra Slavinskienė

	
	(pareigos) (vardas ir pavardė)
	
	(pareigos) (vardas ir pavardė)

	
	                     2018-04-
	
	                           2018-04-

	
	(parašas) (data)
	
	 (parašas) (data)


______________

�Jeigu tas pats kriterijus taikomas kelioms teisės akto projekto nuostatoms, nurodyti ir konkrečias teisės akto projekto nuostatas, dėl kurių galima korupcijos rizika nepašalinta ar kuriai valdyti teisės akto projekte nenumatyta priemonių.


� Tas pat.


�Pavyzdžiui, aiškiai ir išsamiai išdėstytos kontroliuojančio subjekto teisės ir pareigos, nustatyta standartizuota kontrolės atlikimo procedūra, reikalavimas fiksuoti atskirus kontrolės procedūros etapus ir jų rezultatus, atsakingų specialistų rotacija, užkirstas kelias kontroliuojančio ir kontroliuojamo subjektų tiesioginiam kontaktui be liudininkų ir panašiai.





